**Rasmus Korhonen** (s. 22. lokakuuta 2002 Oulu) on suomalainen jääkiekkomaalivahti, joka edustaa SM-liigajoukkue Mikkelin Jukureita.

Ura
---

### Seuraura

Korhonen syntyi Oulussa isänsä Markuksen ollessa pelaajana Oulun Kärpissä. Korhonen on Tampereen Ilveksen kasvatti. Hän siirtyi kaudeksi 2020–2021 Porin Ässien U20-junioreihin. Marraskuussa 2020 Korhonen nousi seuran SM-liigajoukkueeseen, kun Ässien maalivahtiosastolta oli sivussa sekä Linus Söderström että Sami Aittokallio. Joukkueen ykkösmaalivahtina toimi TPS:stä lainasopimuksella pelannut Rasmus Tirronen. Korhonen teki SM-liigadebyyttinsä 28. marraskuuta 2020 vieraissa Turun Palloseuraa vastaan. Hän päästi maalin jo neljän sekunnin pelin jälkeen, kun Markus Nurmi onnistui tekemään SM-liigan historian nopeimman maalin. Korhoselle merkittiin yksi torjunta, kunnes hän päästi toisen maalin jo minuutin ja 20 sekunnin pelin jälkeen, jonka jälkeen Korhosen Ässien maalinsuulla korvasi Tirronen. Korhonen esiintyi SM-liigassa kauden aikana vielä 28. joulukuuta 2020 vieraissa Vaasan Sportia vastaan, kun hänet vaihdettiin loukkaantuneen Sami Aittokallion tilalle Ässien maalinsuulle ottelun kolmanteen erään. Korhonen torjui ottelussa seitsemän kertaa, eikä hän päästänyt erän aikana maaliakaan.

Arizona Coyotes varasi Korhosen neljännellä kierroksella 122. pelaajana NHL:n varaustilaisuudessa 2021. Tätä ennen hän teki Ässien kanssa kaksivuotisen SM-liigasopimuksen toukokuussa 2021. Kesäkuussa seura lainasi Korhonen koko kauden 2021–2022 kattavalla sopimuksella Mestis-joukkue Kokkolan Hermekseen. Hän pelasi siellä tulokaskautensa aikana 23 runkosarjaottelua torjuen yhden nollapelin sekä kaksi playoff-ottelua. Jo SM-liigan siirtotakarajan umpeuduttua, maaliskuussa 2022 Ässät lainasi Korhosen sääntöjen salliman viikon ajaksi Vaasan Sportiin, kun siellä puolestaan lainalla pelannut Samuel Jukuri kutsuttiin takaisin emoseuraansa Rauman Lukkoon. Korhonen pelasi Sportissa kolme ottelua, jonka jälkeen hän palasi Hermekseen. Korhonen puki kauden aikana Ässien paidan 12 SM-liigaotteluun, mutta hän ei saanut kuitenkaan peliaikaa. SM-liiga- ja Mestis-kausien päätyttyä huhtikuussa 2022 Korhonen siirtyi amatööritryout-sopimuksella AHL-joukkue Tucson Roadrunnersiin.

Kauteen 2022–2023 Korhonen lähti niin ikään Ässien toisena maalivahtina Niklas Rubinin aisaparina. Hän sai SM-liigassa tililleen 15 runkosarjaottelua torjuen viisi voittoa sekä yhden playoff-ottelun. Korhonen pelasi SM-liigauransa ensimmäisen nollapelin kauden toisessa ottelussaan 26. lokakuuta 2022 Hämeenlinnan Pallokerhoa vastaan. Hän torjui Ässien 3–0-voittoon päättyneessä ottelussa 24 kertaa. Teemu Vuorisalo valitsi Korhosen ottelun Alumnien tähtien ykköstähdeksi.

Kaudeksi 2023–2024 Korhonen siirtyi vuoden mittaisella sopimuksella Mikkelin Jukureihin.

### Maajoukkueura

Korhonen valittiin Suomen alle 20-vuotiaiden MM-leiriryhmään elokuun 2022 turnaukseen, mutta hän putosi kuitenkin lopullisesta kisajoukkueesta. Yhteensä Korhonen on pelannut kolme nuorten ja yhden poikien maaottelun.

Muuta
-----

Korhonen on toisen polven SM-liigamaalivahti, sillä hänen isänsä Markus pelasi omalla urallaan pudotuspelit mukaan lukien yhteensä 206 SM-liigaottelua. Markus Korhonen pelasi myös yli sata ottelua Ruotsin Elitserienissä, minkä lisäksi hän loi pääsarjauraa myös Venäjällä, Tanskassa ja Sloveniassa. Korhonen toimii nykyään Tampereen Ilveksen SM-liigajoukkueen maalivahtivalmentajana.

Korhonen on maininnut esikuvikseen Pekka Rinteen ja Miikka Kiprusoffin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2018–2019 | Ilves | A-SM | 2 |  |  |  |  | 9 |  |  | 76,9 | – | – | – | – | – | – | – | – |
| 2019–2020 | Ilves | A-SM | 24 | 9 | 14 | 0 | 1432 | 76 | 0 | 3.18 | 87,7 | – | – | – | – | – | – | – | – |
| 2020–2021 | Ässät | U20-SM | 17 |  |  |  | 1046 | 42 | 0 | 2.75 | 90,4 | 1 | 0 | 1 | 59 | 4 | 0 | 4.00 | 81,0 |
|  | Ässät | SM-liiga | 2 | 1 | 1 | 0 | 21 | 2 | 0 | 5.62 | 80,0 | – | – | – | – | – | – | – | – |
| 2021–2022 | Ässät | U20-SM | 1 | 1 | 0 | 0 | 60 | 0 | 1 | 0.00 | 100 | – | – | – | – | – | – | – | – |
|  | Hermes | Mestis | 23 | 8 | 9 | 5 | 1290 | 49 | 1 | 2.28 | 90,5 | 2 | 0 | 2 | 131 | 4 | 0 | 1.83 | 92,6 |
|  | Sport | SM-liiga | 3 | 1 | 2 | 0 | 178 | 8 | 0 | 2.69 | 89,6 | – | – | – | – | – | – | – | – |
|  | Tucson Roadrunners | AHL | 5 | 2 | 2 | 0 | 242 | 12 | 0 | 2.98 | 88,9 | – | – | – | – | – | – | – | – |
| 2022–2023 | Ässät | U20-SM | 5 | 4 | 0 | 0 | 308 | 12 | 0 | 2.34 | 89,7 | – | – | – | – | – | – | – | – |
|  | Ässät | SM-liiga | 15 | 5 | 4 | 3 | 802 | 39 | 1 | 2.92 | 87,9 | 1 | 0 | 0 | 36 | 1 | 0 | 1.67 | 85,7 |
| 2023–2024 | Jukurit | SM-liiga | 24 | 12 | 7 | 5 | 1443 | 55 | 3 | 2.29 | 90,3 | 1 | 0 | 0 | 37 | 2 | 0 | 3.33 | 60,0 |
|

Lähteet
-------

* Rasmus Korhonen The Internet Hockey Databasessa (englanniksi)
* Rasmus Korhonen Eurohockey-sivustolla (englanniksi)
* Rasmus Korhonen *Elite Prospects*. Everysport Media Group AB.  (englanniksi)

### Viitteet

1. 1 2  Hietala, Joonas: Rasmus Korhonen – Ässien nuori maalivahtilupaus *floppitaulu.net*.  21.12.2020. HEO. Viitattu 29.12.2020.
2. 1 2  Maalivahti Rasmus Korhonen valittiin U20 MM-kisojen leiritykseen! *ingstagram.com*.  24.7.2022. HC Ässät Pori Oy. Viitattu 18.9.2022.
3. 1 2 3 4  Rasmus Korhonen *Elite Prospects*. Everysport Media Group AB.  (englanniksi)
4. ↑  Lehtinen, Eetu: Ässät aktivoitui pelaajamarkkinoilla – Jasse Ikonen loppukaudeksi Poriin, Rasmus Tirrosen lainasopimusta jatkettiin *satakunnankansa.fi*.  19.11.2020. Alma Media Suomi Oy. Viitattu 1.12.2020.
5. ↑  Ässädebytantti Korhosen torjuntavuoro päättyi hieman yli minuutin pelin jälkeen − TPS-hyökkääjälle liigahistorian nopein maali *Jatkoaika.com*.  28.11.2020. Jatkoaika r.y. Viitattu 1.12.2020.
6. ↑  TPS - Ässät, 28.11.2020 *liiga.fi*.  28.11.2020. Jääkiekon SM-liiga Oy. Viitattu 1.12.2020.
7. ↑  Sport - Ässät, 28.12.2020 *liiga.fi*.  28.12.2020. Jääkiekon SM-liiga Oy. Viitattu 4.5.2021.
8. ↑  Rasmus Korhonen jatkaa Ässissä *assat.com*.  10.5.2021. HC Ässät Pori Oy. Viitattu 10.5.2021.
9. ↑  Rasmus Korhonen siirtyy lainasopimuksella Mestikseen *assat.com*.  29.6.2021. HC Ässät Pori Oy. Viitattu 29.6.2021.
10. ↑  Rasmus Korhonen lainalle Sportiin *assat.com*.  1.3.2022. HC Ässät Pori Oy. Viitattu 10.4.2022.
11. ↑  Rasmus Korhonen Eurohockey-sivustolla (englanniksi)
12. ↑  Lehmola, Jussi: AHL-kaukaloihin saatiin lisää suomalaispelaajia *nhl.com/fi*.  16.4.2022. National Hockey League. Viitattu 13.5.2023.
13. ↑  Ässät - HPK, 26.10.2022 *liiga.fi*.  26.10.2022. Jääkiekon SM-liiga Oy. Viitattu 26.10.2022.
14. ↑  Nyman, Juhana: NHL:ään varattu maalivahti vaihtaa seuraa SM-liigassa *MTVuutiset.fi*.  17.4.2023. Telia Company AB. Viitattu 21.4.2023.
15. ↑  Alanen, Lassi: Tältä Nuorten Leijonien kokoonpano voisi näyttää elokuun U20-kisoissa: runko hyvin samanlainen joulukuuhun verrattuna, Kemellin roolitus herättää mielenkiintoa *fi.eprinkside.com*. Everysport Media Group AB. Viitattu 28.7.2022.
16. ↑  Markus Korhonen *Elite Prospects*. Everysport Media Group AB.  (englanniksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä